[{"text_idx": "#000001", "text": "Japanio : ekzempleroj de \u00ab taglibro de Anne Frank \u00bb detruitaj"}, {"text_idx": "#000002", "text": "La pag\u0302oj de 265 libroj entenantaj biografiajn elementojn de la juda adoleskantino estis diss\u0302iritaj en pluraj bibliotekoj de la japana c\u0302efurbo."}, {"text_idx": "#000003", "text": "En Japanio, la taglibro de Anne Frank estas unu el la plej legataj eksterlandaj libroj. Tiujn pasintajn tagojn, dekoj da ekzempleroj de la rakonto de la juda adoleskantino estis detruitaj en publikaj bibliotekoj de Tokio."}, {"text_idx": "#000004", "text": "Pluraj establaj\u0302oj de la c\u0302efurbo estas koncernataj. \u00ab Ni ricevis plendojn el almenau\u0306 kvin kvartaloj de Tokio, mi devas ankorau\u0306 determini, kiom da bibliotekoj estas koncernataj \u00bb, indikis al AFP Satomi Murata, direktoro de la konsilio pri publikaj bibliotekoj de Tokio. La polico komencis enketon. Entute, almenau\u0306 265 ekzempleroj de la Taglibro au\u0306 verkoj menciantaj Anne Frank-n suferis diss\u0302iritajn pag\u0302ojn. La au\u0306toritatoj plu enketas por trovi la kulpulo(j)n de tiu detrua agado. La unua fakto okazis komence de tiu monato."}, {"text_idx": "#000005", "text": "\u00ab Neniam ni spertis tian aferon \u00bb, atestas al AFP Tos\u0302ihiro Obajas\u0302i, kundirektoro de biblioteko en la kvartalo Suginami. \u00ab C\u0302iu difektita ekzemplero havas c\u0302irkau\u0306 10 au\u0306 20 pag\u0302ojn diss\u0302iritajn, ili estas j\u0302etindaj \u00bb, precizigas Kaori S\u0302iba, direktoro de arkivoj en la centra municipa biblioteko de la distrikto S\u0302injuku, en kiu 39 ekzempleroj estis celitaj en tri establaj\u0302oj. Vendredon, la registara porparolanto bedau\u0306regis la incidenton : \u00ab Tio estas ekstreme bedau\u0306rinda kaj hontinda \u00bb."}, {"text_idx": "#000006", "text": "En Amsterdamo, la direktoro de la Domo de d'Anne Frank, kiun vizitas po 30.000 japanoj c\u0302iujare, sin deklaris s\u0302okita pro la difektaj\u0302oj. La Centro Simon-Wiesenthal siaflanke, esprimis siajn zorgojn. \u00ab Mi memoras el miaj multnombraj vizitoj en Japanio, kiom Anne Frank estas respektegita de milionoj da Japanoj, eksplikas Abraham Cooper, respondeculo de la Centro. Nur persono(j) animata(j) per sektarismo kaj malamego dezirus detrui la parolojn de kurag\u0302o, espero kaj amo skribitaj de Anne Frank fronte al tujvenonta morto \u00bb."}, {"text_idx": "#000007", "text": "La taglibro de d'Anne Frank spertas mirindan sukceson en Japanio, kie li estis tradukita en 1952. Simbolo de la persekutadoj de judoj en Eu\u0306ropo, la libro alprenas alian sencon por la Japanoj, por kiuj Holokau\u0306sto estas malproksima evento. Post la milito, multaj adoleskantoj de la lando, kiuj ankau\u0306 suferis pri la angoroj de la dua mondmilito, identig\u0302is al tiu historio. La taglibro de d'Anne Frank nuntempe plu eh\u0302as en Japanio. La adoleskantino ec\u0302 farig\u0302is rolulino de Mangao. La j\u0302urnalisto Alain Lewkowicz antau\u0306nelonge interesig\u0302is pri tiu fenomeno en bildstria rakonto publikigita sur la retpag\u0302aro de Arte."}, {"text_idx": "#000008", "text": "Tiu incidento okazas dum kritikoj multoblig\u0302as kontrau\u0306 Japanio post multaj deklaracioj jug\u0302itaj \u00ab reviziismaj \u00bb pri la pasinteco de Japanio, aparte post la alveno c\u0302e la potenco de la dekstra-naciisma S\u0302inzo Abe. La C\u0302efministro s\u0302okis siajn koreajn kaj c\u0302inajn najbarojn pasintan decembron, vizitante la sanktejon Yasukuni por honori la animojn de 2,46 milionoj da militistoj mortigitaj batalante dum la modernaj militoj."}, {"text_idx": "#000011", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000012", "text": "Voir le profil de neniammilitointerni sur le portail Overblog"}]